CELEX: 32020D1331
Language: hu
Date: 2020-09-15 00:00:00
Title: Az Európai Központi Bank (EU) 2020/1331 határozata (2020. szeptember 15.) a szakmai alkalmasságra és üzleti megbízhatóságra vonatkozó, felhatalmazáson alapuló határozatokat meghozó szervezeti egységek vezetőinek kijelöléséről és az (EU) 2017/936 határozat hatályon kívül helyezéséről (EKB/2020/39)

25.9.2020   
               
               
                  HU
               
               
                  Az Európai Unió Hivatalos Lapja
               
               
                  L 312/34
               
            
         AZ EURÓPAI KÖZPONTI BANK (EU) 2020/1331 HATÁROZATA
         (2020. szeptember 15.)
         a szakmai alkalmasságra és üzleti megbízhatóságra vonatkozó, felhatalmazáson alapuló határozatokat meghozó szervezeti egységek vezetőinek kijelöléséről és az (EU) 2017/936 határozat hatályon kívül helyezéséről (EKB/2020/39)
         AZ EURÓPAI KÖZPONTI BANK IGAZGATÓSÁGA,
         tekintettel az Európai Unió működéséről szóló szerződésre,
         tekintettel a Központi Bankok Európai Rendszere és az Európai Központi Bank Alapokmányára és különösen annak 11.6. cikkére,
         tekintettel a felügyeleti feladatokhoz kapcsolódó jogi eszközök tekintetében a döntéshozatali hatáskörök átruházásának általános keretéről szóló, 2016. november 16-i (EU) 2017/933 európai központi banki határozatra (EKB/2016/40) (1) és különösen annak 4. és 5. cikkére,
         tekintettel a szakmai alkalmasságra és üzleti megbízhatóságra vonatkozó határozatok elfogadásával kapcsolatos hatáskör-átruházásról és a szakmai alkalmassági és üzleti megbízhatósági követelmények értékeléséről szóló, 2016. november 16-i (EU) 2017/935 európai központi banki határozatra (EKB/2016/42) (2) és különösen annak 2. cikkére,
         mivel:
         
                     (1)
                  
                  
                     Az Európai Központi Bank (EKB) által felügyeleti feladatai ellátása során meghozandó jelentős számú határozat kezelésére meghatározott felhatalmazáson alapuló határozatok meghozatalára vonatkozó eljárás került kialakításra.
                  
               
                     (2)
                  
                  
                     A hatáskör-átruházási határozat az Igazgatóság azon határozatának elfogadásakor lép hatályba, amellyel kijelöli egy vagy több szervezeti egység vezetőjét határozatoknak hatáskör-átruházási határozat alapján történő elfogadására.
                  
               
                     (3)
                  
                  
                     A szervezeti egységek vezetőinek kijelölése során az Igazgatóságnak figyelemmel kell lennie a hatáskör-átruházási határozat fontosságára és azon címzettek számára, akiknek a felhatalmazáson alapuló határozatokat meg kell küldeni.
                  
               
                     (4)
                  
                  
                     Az (EU) 2017/936 európai központi banki határozat (EKB/2017/16) (3) meghatározza az (EU) 2017/935 határozat (EKB/2017/42) 2. cikke szerinti felhatalmazáson alapuló határozatokat elfogadó szervezeti egységek vezetőit.
                  
               
                     (5)
                  
                  
                     Az EKB/2004/2 határozat (4) 10.1. cikke úgy rendelkezik, hogy az Igazgatóság határoz az EKB szervezeti egységeinek számáról, elnevezéséről és hatásköréről.
                  
               
                     (6)
                  
                  
                     2020. október 1-jén az EKB bankfelügyeleténél szervezeti változásokra, többek között két új üzleti terület létrehozására, a feladatok újraelosztására és üzleti területek átnevezésére fog sor kerülni. Ennek következtében az (EU) 2017/936 határozat (EKB/2017/16) már nem fogja tükrözni az EKB bankfelügyeletének szervezeti struktúráját.
                  
               
                     (7)
                  
                  
                     A felügyeleti testület elnökével konzultációra került sor azon szervezeti egységek vezetőit illetően, akikre a szakmai alkalmasságra és üzleti megbízhatóságra vonatkozó határozatok meghozatalára irányuló hatáskört át kell ruházni.
                  
               
                     (8)
                  
                  
                     Ezért az (EU) 2017/936 határozatot (EKB/2017/16) hatályon kívül kell helyezni,
                  
               ELFOGADTA EZT A HATÁROZATOT:
         
            1. cikk
            A szakmai alkalmasságra és üzleti megbízhatóságra vonatkozó, felhatalmazáson alapuló határozatok
            Az (EU) 2017/935 határozat (EKB/2016/42) 2. cikke szerinti felhatalmazáson alapuló határozatot az SSM Irányítás és Műveletek Főigazgatóság főigazgatója vagy helyettes főigazgatója – vagy távollétükben a Szakmai Alkalmasság és Üzleti Megbízhatóság Osztály vezetője – és a következő szervezeti egységek vezetőinek egyike fogadja el:
            
                        a)
                     
                     
                        a Rendszerszintű és Nemzetközi Pénzintézetek Főigazgatóság főigazgatója vagy helyettes főigazgatója, ha az érintett felügyelt szervezet vagy csoport felügyeletét a Rendszerszintű és Nemzetközi Pénzintézetek Főigazgatóság látja el;
                     
                  
                        b)
                     
                     
                        az Univerzális és Diverzifikált Pénzintézetek Főigazgatóság főigazgatója vagy helyettes főigazgatója, ha az érintett felügyelt szervezet vagy csoport felügyeletét az Univerzális és Diverzifikált Pénzintézetek Főigazgatóság látja el;
                     
                  
                        c)
                     
                     
                        a Szakosodott Pénzintézetek és Kevésbé Jelentős Pénzintézetek Főigazgatóság főigazgatója vagy helyettes főigazgatója, ha az érintett felügyelt szervezet vagy csoport felügyeletét a Szakosodott Pénzintézetek és Kevésbé Jelentős Pénzintézetek Főigazgatóság látja el.
                     
                  
         
            2. cikk
            Hatályon kívül helyezés és hatálybalépés
            
               (1)   Az (EU) 2017/936 határozat (EKB/2017/16) hatályát veszti.
            
            
               (2)   Ez a határozat 2020. október 1-jén lép hatályba.
            
         
         
            Kelt Frankfurt am Mainban, 2020. szeptember 15-én.
            
               
                  az EKB elnöke
               
               Christine LAGARDE
            
         
         
            (1)  HL L 141., 2017.6.1., 14. o.
         
         
            (2)  HL L 141., 2017.6.1., 21. o.
         
         
            (3)  Az Európai Központi Bank (EU) 2017/936 határozata (2017. május 23.) a szakmai alkalmasságra és üzleti megbízhatóságra vonatkozó, felhatalmazáson alapuló határozatokat meghozó szervezeti egységek vezetőinek kijelöléséről (EKB/2017/16) (HL L 141., 2017.6.1., 26. o.).
         
            (4)  Az EKB/2004/2 határozat (2004. február 19.) az Európai Központi Bank eljárási szabályzatának elfogadásáról (HL L 80., 2004.3.18., 33. o.).